**Gerry & the Pacemakers** ble dannet i Liverpool i 1959 av vokalist Gerry Marsden, hans bror Fred Marsden, Les Chadwick og Arthur McMahon, som snart ble erstattet av Les Maguire. Bandet oppnådde en viss berømmelse i Hamburg og i hjembyen Liverpool i begynnelsen av 1960-tallet. I kjølvannet av The Beatles fikk de i 1963 sin første platekontrakt. Det var Brian Epstein som allerede var manager for The Beatles, som fikk bandet signert til plateselskapet Columbia Records, og lot også disse nyte godt av George Martin som produsent. Bandets første innspilling var sangen «How Do You Do It», som i utgangspunktet ble gitt The Beatles, som spilte den inn, men isteden ønsket å satse på sin egen komposisjon, «Please, Please Me». Gerry & the Pacemakers innspilling av sangen gikk for øvrig rett til topps på de britiske hitlistene. Med tre strake førsteplasseringer på hitlistene ble Gerry & the Pacemakers sett på som en utfordrer til The Beatles. Deres hang til å spille ballader ble sett på som bakstreversk, og til tross for flere gode komposisjoner, var det ingen utvikling å spore. 

Bandet kom med en rekke singler, og noen få album, som ble utgitt parallelt i Storbritannia og USA. Etterehvert gikk de også selv lei, publikum mistet interessen, og populariteten var sterkt dalene. Dermed bestemte bandet seg i 1966 for å oppløses. 

Blant de mest kjente sangene til bandet var «Ferry Cross the Mersey», «I Like It» og «Don’t Let the Sun Catch You Crying». Den mest kjente er nok allikevel deres versjon av Richard Rodgers og Oscar Hammerstein IIs «You’ll Never Walk Alone» og Marsdens «Ferry Cross the Mersey». Gerry Marsden hadde hatt lyst til å gjøre en innspilling av «You’ll Never Walk Alone» helt siden han noen år tidligere så musikalen «Carousel» på kino. Sangen ble fotballhymne for klubben Liverpool FC, og synges fortsatt av publikum på alle hjemmekampene. «Ferry Cross the Mersey» ble skrevet som tittelmelodi i anledning filmatisering av Warrens bok ved samme navn, og Gerry & the Pacemakers ble filmet med de selv fremførte låta i The Cavern. Sangen fremdeles fast over høytaleranlegget hver gang ferja klapper til kai.

Diskografi
----------

**Studioalbum**

* *How Do You Like It?* (UK) (1963)
* *Don't Let the Sun Catch You Crying* (USA) (1964)
* *Gerry and the Pacemakers' Second Album* (USA) (1964)
* *Ferry Cross the Mersey* (UK) (1965)
* *I'll Be There!* (USA) (1965)
* *Girl on a Swing* (USA) (1966)
* *20 Year Anniversary Album* (1982)

**Livealbum**

* *Ferry Cross the Mersey* (1981)
* *Gerry and the Pacemakers Live at the BBC* (2018)

**Samlingsalbum**

* *Gerry and the Pacemakers' Greatest Hits* (USA) (1965)
* *The Best of Gerry and the Pacemakers* (1979)
* *The Very Best of Gerry and the Pacemakers* (1984)

**Singler (utvalg)**

* «How Do You Do It?» (UK #1) (1963)
* «I Like It» (UK #1) (1963)
* «You'll Never Walk Alone» (UK #1) (1963)
* «I'm the One» (UK #2) (1964)
* «Don't Let the Sun Catch You Crying» (UK #6) (1964)
* «Ferry Cross the Mersey» (UK #8) (1964)

Referanser
----------

1. ↑  Columbia var et underbruk av EMIs Parlophone Records.

Eksterne lenker
---------------

* (en) Offisielt nettsted Rediger på Wikidata

* (en) Gerry and the Pacemakers – kategori av bilder, video eller lyd på Commons Rediger på Wikidata
* (en) Gerry & the Pacemakers på Internet Movie Database Rediger på Wikidata
* (en) Gerry & the Pacemakers på Apple Music Rediger på Wikidata

* (en) Gerry & the Pacemakers på Discogs Rediger på Wikidata

* (en) Gerry & the Pacemakers på MusicBrainz Rediger på Wikidata

* (en) Gerry & the Pacemakers på Spotify Rediger på Wikidata

* (en) Gerry & the Pacemakers på Songkick Rediger på Wikidata

* (en) Gerry & the Pacemakers på Last.fm Rediger på Wikidata

* (en) Gerry & the Pacemakers på AllMusic Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store norske leksikon **·** VIAF **·** LCCN **·** ISNI **·** BNF **·** BNF (data) **·** NKC **·** BBC Things **·** MusicBrainz **·** Discogs **·** AllMusic
 |